

**H O T Ă R Â R E**

**pentru modificarea Hotărârii Consiliului Județean Cluj nr. 57/2020 privind solicitarea de trecere a unui imobil din domeniul public al statului în domeniul public al Județului Cluj, precum și pentru trecerea unor imobile din domeniul public al Judeţului Cluj în domeniul public al statului**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 114 din 23.06.2025 pentru modificarea Hotărârii Consiliului Județean Cluj nr. 57/2020 privind solicitarea de trecere a unui imobil din domeniul public al statului în domeniul public al Județului Cluj, precum și pentru trecerea unor imobile din domeniul public al Judeţului Cluj în domeniul public al statului, propus de Președintele Consiliului Județean Cluj, domnul Alin Tișe, care este însoțit de Referatul de aprobare cu nr. 26966/20.06.2025, Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 26968/20.06.2025şi de Avizul cu nr. 26966 din 26.06.2025 adoptat de Comisia de specialitate nr. 4, în conformitate cu art. 182 alin. (1) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

Ţinând cont de:

* Nota internă a Direcției Dezvoltare și Investiții nr. 12187/18.03.2025;
* Adresa Spitalului Clinic de Urgență pentru Copii Cluj-Napoca nr. 6457/13.05.2025, înregistrată la Consiliul Județean Cluj cu nr. 20643/13.05.2025;
* adresa Consiliului Județean Cluj către Universitatea de Științe Agricole și Medicină Veterinară Cluj-Napoca nr. 20643/19.05.2025;
* adresa Universității de Științe Agricole și Medicină Veterinară Cluj-Napoca nr. 12426/19.06.2025, înregistrată la Consiliul Județean Cluj cu nr. 26874/19.06.2025;

Luând în considerare prevederile:

* art. 2, art. 3 alin. (2), art. 58 alin. (1) și (3), art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare
* art. 123 – 140, art. 142 - 153, art. 215 - 216 și ale art. 218 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. d) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858 – 865 din Legea privind Codul Civil nr. 287/2009, republicată, cu modificările și completările ulterioare;
* Legii privind trecerea unui imobil din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca pentru Staţiunea de Cercetare Horticolă Cluj-Napoca în domeniul public al judeţului Cluj nr. 119/2020;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 57/2020 privind solicitarea de trecere a unui imobil din domeniul public al statului în domeniul public al Județului Cluj, precum și pentru trecerea unor imobile din domeniul public al Judeţului Cluj în domeniul public al statului se modifică după cum urmează:

1. La articolul 2, alineatul (3) se modifică și are următorul cuprins:

”**(3)** Predarea imobilelor prevăzute la art. 2 alin. (1) se va face pe bază de process-verbal încheiat între părţi, în termen de 60 de zile de la data dării în folosință a Spitalului pentru copii în sistem monobloc, investiție ce va fi realizată pe terenul înscris în CF nr. 327855 Cluj-Napoca, dar nu târziu de 10 ani de la data intrării în vigoare a legii de transmitere a imobilului, la valoarea de inventar a acestora.”

**Art. II.** Prezenta hotărâre se comunică Direcţiei Generale Buget-Finanțe, Resurse Umane; Direcției Juridice; Direcției Dezvoltare și Investiții; Direcției Urbanism și Amenajarea Teritoriului; Spitalului Clinic de Urgență pentru Copii Cluj-Napoca; Universităţii de Ştiinţe Agricole şi Medicină Veterinară Cluj-Napoca, precum și Prefectului Județului Cluj, și se aduce la cunoștință publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 111 din 26 iunie 2025**

Prezenta hotărâre a fost adoptată cu 35 voturi “pentru”, fiind astfel respectate prevederile legale privind majoritatea de voturi necesară.